**מלגות לסטודנטים לתואר שני ושלישי בתחומי האנרגיה, הגיאולוגיה והגיאופיסיקה של דלקים פוסיליים והמחצבים לשנה"ל תשע"ח**

**טופס זה משמש ככלי עזר להגשת הבקשות ולבדיקת רשות המחקר, ואין בו כדי להחליף את ההנחיות והקול הקורא כפי שפורסמו על ידי הקרן. נא לקרוא את הקול הקורא בעיון!**

תאריך הגשה פנימי ברשות המחקר:

1. **2 עותקים קשיחים 10.9.17** : **מניסיון של שנים קודמות מומלץ להעביר את הקבצים לבדיקה מקדימה בכדי לא להסתכן בפסילת הבקשה ע"י המשרד. מפאת ריבוי הפניות ייתכן ובקשות שיוגשו לאחר תאריך זה לא ייבדקו בגלל העומס הצפוי.**

**המשתלם ימלא את טופס ההגשה המצורף כנספח א' ויצרף אליו את המסמכים הבאים:**

1. אישור לימודים
2. פירוט של נושא המחקר לתזה או לפרויקט ומידת התאמתו לתחומי העדיפות כפי בקול הקורא, כולל אישור תכנית המחקר (אם קיימת בזמן הגשת הבקשה- באנגלית).
3. תקציר תכנית המחקר- בעברית
4. קורות חיים של הסטודנט.
5. רשימת פרסומים ועבודות מחקר של הסטודנט, ככל שישנן.
6. העתקי תעודות תארים אקדמיים של הסטודנט. משתלם הלומד לתואר ראשון בשנת תשע"ח ייצרף העתק תעודת בגרות כולל אישור על הממוצע כפי שחושב והוכר על ידי המוסד.
7. גיליונות ציונים של הסטודנט משנת הלימודים האחרונה (תשע"ז)
8. רשימת הקורסים (כולל סילבוסים) בהם הסטודנט ישתתף או השתתף בפועל במסגרת התואר.

את העותקים המודפסים של הבקשה יש להעביר אל **מיטל שי ברשות המחקר -בניין הסנאט חדר 129. טל':03-6406275** **meitalshay@tauex.tau.ac.il**

**שימו לב:**

1. סטודנט הלומד לתואר שני (בלי תזה), רשאי לעבוד במשרה חלקית (בהיקף של עד 50% משרה). אישור זה מותנה באישור המוסד בכתב כי העבודה אותה מבקש הסטודנט לבצע לא תפגע בהשלמת כל חובות התואר במועדם המתוכנן.
2. סטודנט הלומד לתארים במסלול עם תזה, יקדיש את עיקר זמנו למחקר שאושר לו במסגרת הקול הקורא, ולא יעבוד בעבור תמורה כספית או תמורה בשווי כסף, למעט עבודה בשכר בהיקף שלא יעלה על 8 שעות שבועיות בסמסטר, או 15 שעות עבודה שבועיות בעבודה עבור המשרד, או עבור מכוני המחקר שלו, על-פי יוזמת המשרד.
3. אין המשתלם רשאי לקבל מימון ממשלתי נוסף.
4. הסטודנט יבצע פעילות התנדבותית, במסגרת גוף מתאים. כאשר ההתנדבות תהיה בהיקף של 25 שעות לשנה לפחות, במהלך תקופת ההתקשרות הקבועה בהסכם. התנדבות לשרות מילואים מעבר למכסה הקבועה בחוק תחשב אף היא כהתנדבות לצורך מילוי הוראות סעיף זה. ככל שהמשרד יגבש תוכניות המתאימות למסגרת זו של התנדבות, יפנה המשרד את הסטודנטים לבחון הצטרפותם.
5. תכנית הלימודים והמחקר תתפרס על פני תקופה שלא תעלה על 24 חודשים לתואר שני ו-48 חודשים לתואר שלישי, החל מתחילת הלימודים ועד למועד סיומה.
6. נושא המחקר בו יעסוק הסטודנט יוצג בעת הגשת הבקשה.